PRITARTA

Molėtų rajono savivaldybės tarybos

2021 m. gruodžio 23 d. sprendimu Nr. B1-268

**VIEŠOSIOS ĮSTAIGOS MOLĖTŲ KRAŠTO MUZIEJAUS**

**STEIGIMO AKTAS**

2021 m. gruodžio \_\_\_ d. Nr. \_\_

Molėtai

**I SKYRIUS**

**STEIGĖJAS**

1. Molėtų rajono savivaldybė, kodas 188712799, adresas: Vilniaus g. 44, LT-33140 Molėtai, atstovaujama Savivaldybės administracijos direktoriaus Sigito Žvinio (toliau – Steigėjas), vadovaudamasi Lietuvos Respublikos civiliniu kodeksu, Lietuvos Respublikos viešųjų įstaigų įstatymu ir kitais Lietuvos Respublikos teisės aktais, steigia ribotos civilinės atsakomybės viešąjį juridinį asmenį – viešąją įstaigą ir sudaro viešosios įstaigos Molėtų krašto muziejaus steigimo aktą (toliau – Aktas).

**II SKYRIUS**

**STEIGIAMOS ĮSTAIGOS PAVADINIMAS IR BUVEINĖ**

2. Įstaigos pavadinimas – viešoji įstaiga Molėtų krašto muziejus (toliau – Muziejus).

3. Muziejaus buveinė: Inturkės g. 4, LT-33141 Molėtai, Lietuvos Respublika.

**III SKYRIUS**

**STEIGIAMO MUZIEJAUS ATSTOVAS, JO TEISĖS IR ĮGALIOJIMAI**

4. Steigiamam Muziejui atstovauja Molėtų rajono savivaldybės administracija (toliau – Savivaldybės administracija), kodas 188712799, adresas: Vilniaus g. 44, LT-33140 Molėtai, atstovaujama Savivaldybės administracijos direktoriaus Sigito Žvinio (toliau – Atstovas).

5. Atstovas turi teisę sudaryti visus sandorius steigiamo Muziejaus vardu ir dėl jo interesų ir privalo nurodyti, kad sandoris sudaromas steigiamo Muziejaus vardu ir dėl jos interesų. Pagal šiuos sandorius Muziejui prievolių atsiranda tuomet, kai sandorius po Muziejaus įregistravimo patvirtina Muziejaus vadovas.

6. Atstovas per 7 dienas nuo Muziejaus įregistravimo Juridinių asmenų registre dienos perduoda Muziejaus vadovui steigiamo Muziejaus vardu ir dėl jo interesų sudarytus dokumentus ir su Muziejaus steigimu susijusius dokumentus.

**IV SKYRIUS**

**MUZIEJAUS** **VEIKLOS SRITYS IR TIKSLAI**

7. Muziejaus veiklos tikslai – kaupti, saugoti bei tirti Molėtų krašto praeities ir dabarties materialiųjų ir nematerialiųjų istorijos, kultūros, memorialinių, meno ir gamtos vertybių rinkinius bei kultūros paveldą, šiuos liudijimus įtaigiai pristatyti ir komunikuoti visuomenei, ją edukuoti bei vykdyti kitas nuostatuose nustatytas funkcijas;

8. Pagrindinės Muziejaus veiklos sritys – muziejų ir kita kultūrinė veikla.

9. Muziejaus veiklos rūšys:

9.1. pagrindinė veiklos rūšis – muziejų veikla, kodas 91.02;

9.2. kitos veiklos rūšys:

9.2.1. kitų, niekur kitur nepriskirtų, narystės organizacijų veikla, kodas 94.99;

9.2.2. kita apgyvendinimo veikla – 55.90;

9.2.3. kita leidyba – 58.19;

9.2.4. kita informacinių technologijų ir kompiuterių paslaugų veikla – 62.09;

9.2.5. kita informacinių paslaugų veikla – 63.9;

9.2.6. duomenų apdorojimo, interneto serverių paslaugų (prieglobos) ir susijusi veikla – 63.11;

9.2.7. ekskursijų organizatorių veikla – 79.12;

9.2.8. kitų išankstinio užsakymo ir susijusių paslaugų veikla – 79.90;

9.2.9. tyrimo veikla – 80.30;

9.2.10. fotokopijavimo, dokumentų rengimo ir kita specializuota įstaigai būdingų paslaugų veikla – 82.19;

9.2.11. kultūrinis švietimas – 85.52;

9.2.12. švietimui būdingų paslaugų veikla – 85.60;

9.2.13. istorinių vietų ir pastatų bei panašių turistų lankomų vietų eksploatavimas – 91.03;

9.2.14. kita, niekur kitur nepriskirta, asmenų aptarnavimo veikla – 96.09;

9.2.15. kultūros ir poilsio prekių mažmeninė prekyba specializuotose parduotuvėse – 47.6;

9.2.16. knygų mažmeninė prekyba specializuotose parduotuvėse – 47.61;

9.2.17. kita naujų prekių mažmeninė prekyba specializuotose parduotuvėse – 47.78;

9.2.18. suvenyrų, meno dirbinių ir religinių reikmenų specializuota mažmeninė prekyba – 47.78.10;

9.2.19. mažmeninė prekyba ne parduotuvėse, kioskuose ar prekyvietėse – 47.9;

9.2.20. knygų, periodinių leidinių leidyba ir kita leidybinė veikla – 58.1;

9.2.21. kino filmų, vaizdo filmų ir televizijos programų rengėjų veikla – 59.1;

9.2.22. nuosavo arba nuomojamo nekilnojamojo turto nuoma ir eksploatavimas – 68.20;

9.2.23. humanitarinių mokslų tiriamieji ir taikomieji darbai – 72.20.10;

9.2.24. fotografavimo veikla – 74.20;

9.2.25. kitų, niekur kitur nepriskirtų, mašinų, įrangos ir materialiųjų vertybių nuoma ir išperkamoji nuoma – 77.39;

9.2.26. kūrybinė, meninė ir pramogų organizavimo veikla – 90.0.

**V SKYRIUS**

**STEIGĖJO TURTINIAI IR NETURTINIAI ĮSIPAREIGOJIMAI, JŲ VYKDYMO TVARKA IR TERMINAI**

10. Steigėjas per 30 dienų nuo Muziejaus įregistravimo Juridinių asmenų registre dienos įsipareigoja perduoti Muziejui įnašą.

11. Steigėjo įnašo suma (vertė) – 1000 eurų (tūkstantis eurų).

12. Steigėjas įnašą pinigais įneša į Muziejaus sąskaitą.

**VI SKYRIUS**

**MUZIEJAUS** **VADOVAS**

13. Įstaigos vadovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(fizinio asmens vardas, pavardė, asmens kodas (kai asmuo jo neturi, – gimimo data),*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*asmens dokumentus išdavusi valstybė, gyvenamosios vietos adresas)*

14. Muziejaus vadovas pradeda eiti pareigas nuo Muziejaus įregistravimo Juridinių asmenų registre dienos.

**VII SKYRIUS**

**MUZIEJAUS** **STEIGIMO IŠLAIDŲ KOMPENSAVIMO TVARKA**

15. Muziejaus steigimo metu steigimo išlaidas apmoka Atstovas. Atlyginimas Atstovui už Muziejaus steigimą nemokamas.

16. Ne vėliau kaip per 30 dienų nuo Muziejaus įregistravimo Juridinių asmenų registre dienos Muziejus kompensuoja visas Atstovo patirtas steigimo išlaidas pagal steigimo išlaidas patvirtinančius dokumentus.

**VIII SKYRIUS**

**BAIGIAMOSIOS NUOSTATOS**

17. Aktas įsigalioja nuo jo sudarymo dienos. Aktas laikomas sudarytu, kai jį pasirašo Steigėjo įgaliotas asmuo. Akto sudarymo data – 2021 m. \_\_\_\_\_\_\_\_\_\_\_\_\_\_\_ \_\_ d.

18. Aktas sudarytas trimis vienodą juridinę galią turinčiais egzemplioriais, kurių vienas egzempliorius skirtas Steigėjui, vienas – Muziejui, vienas – Juridinių asmenų registrui.

Įgaliotas asmuo

Savivaldybės administracijos direktorius \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Sigitas Žvinys

*(parašas) (data)*

\_\_\_\_\_\_\_\_\_\_\_\_\_\_